**ระเบียบการแข่งขันเทนนิส**

**การแข่งขันกีฬา เทนนิส ชิงชนะเลิศจังหวัดชลบุรี ประจำปี 2562**

**-------------**

**1.คณะกรรมการจัดการแข่งขัน**

การกีฬาแห่งประเทศไทย จังหวัดชลบุรี

สมาคมกีฬาแห่งจังหวัดชลบุรี

ฝ่ายจัดการแข่งขันกีฬาเทนนิส

**2. ข้อบังคับการแข่งขัน**

 ให้ใช้ข้อบังคับคณะกรรมการการจัดการแข่งขันกีฬาเทนนิส ชิงชนะเลิศจังหวัดชลบุรี

**3. คุณสมบัติของนักกีฬาที่เข้าร่วมการแข่งขัน**

 3.1 เป็นนักกีฬาที่มีชื่อในทะเบียนบ้าน สถานศึกษา หรือที่ทำงานอยู่ภายในจังหวัดชลบุรี

 3.2 ไม่เป็นนักกีฬาที่อยู่ในระหว่างการถูกลงโทษเกี่ยวกับสารต้องห้ามหรือถูกลงโทษทางเทคนิค

3.3 นักกีฬาที่สมัครเข้าร่วมการแข่งขันให้สมัครเข้าแข่งขันในนามของสถานศึกษา หรือ ชมรมกีฬา/

 สโมสรกีฬา โดยนักกีฬาต้องมีใบรับรองจากหัวหน้าสถานศึกษา หรือชมรมกีฬา / สโมสรกีฬานั้น ๆ

**4. การแข่งขันแบ่งออกเป็น 4 รุ่น ดังนี้**

4.1ประเภทรุ่นอายุไม่เกิน 10 ปี

* 1. ประเภทรุ่นอายุไม่เกิน 12 ปี
	2. ประเภทรุ่นอายุไม่เกิน 14 ปี
	3. ประเภทรุ่นอายุไม่เกิน 18 ปี

**5. ประเภทการแข่งขัน**

5.1 ประเภทบุคคล ชายเดี่ยว

5.1 ประเภทบุคคล หญิงเดี่ยว

**6. ระเบียบและกติกาการแข่งขัน**

6.1ใช้กติกาการแข่งขันของสมาคมเทนนิสแห่งประเทศไทย

 6.2 ประเภทบุคคล ชายเดี่ยวและหญิงเดี่ยว รุ่นอายุ 10 และ 12 ปี ทำการแข่งขันแบบ 4 เกมส์

2ใน 3 เซ็ต (ถ้า 3 เกมส์เท่ากันให้เล่นถึง 5 ถ้า 4 เท่าให้เล่นไทเบรค) เซ็ต3 เล่นซุปเปอร์ไทเบรค

เฉพาะรุ่น10ปีใช้ลูกเทนนิส Stage 1 ในการแข่งขัน

 6.3 ประเภทบุคคลชายเดี่ยว หญิงเดี่ยว รุ่นอายุ 14 และ 18 ปี ทำการแข่งขันแบบ 6 เกมส์ 2ใน 3 เซ็ต เซ็ต 3 เล่นซุปเปอร์ไทเบรค

**7. การจัดสายการแข่งขัน**

7.1 จับสลากจัดสายแข่งขันในวันแข่งขัน

 7.2 ก่อนการจัดสายการแข่งขัน ให้ผู้แทนทีมแจ้งรายชื่อและประเภทของการแข่งขันของนักกีฬา ตามรายชื่อที่มีอยู่ในบัญชีรายชื่อของนักกีฬา ให้กับคณะกรรมการจัดการแข่งขันทราบ

**8. กำหนดการแข่งขัน**

 8.1 หากมีเหตุสุดวิสัยไม่สามารถทำการแข่งขันตามรายการที่กำหนดไว้ คณะกรรมการจัดการแข่งขัน มีสิทธิ์ที่จะเปลี่ยนแปลงระบบการแข่งขัน เปลี่ยนเวลาการแข่งขันหรือเปลี่ยนสนามแข่งขันได้ตามความจำเป็น และความเหมาะสม

 8.2 นักกีฬาที่มีกำหนดการแข่งขันลำดับแรกของแต่ละวัน จะต้องพร้อมที่จะ ลงทำการแข่งขันได้ก่อนกำหนดเวลาการแข่งขันไม่น้อยกว่า 15 นาที โดยจะต้องไปรายงานตัวและลงชื่อในเอกสารที่จัดทำขึ้นไว้เป็นหลักฐาน พร้อมทั้งแสดงเอกสารหลักฐานอื่นตามที่ระเบียบกำหนด

 8.3 นักกีฬาที่จะต้องแข่งขันในลำดับต่อ ๆ ไปจะต้องพร้อมที่สนามแข่งขันและถือปฏิบัติเช่นเดียวกันล่วงหน้าก่อนการแข่งขันและพร้อมที่จะลงทำการแข่งขันได้ทันทีภายหลังการประกาศเรียกโดยไม่มีข้ออ้างอิงใด ๆ ทั้งสิ้น ภายหลังการประกาศเรียกตามกำหนด หากไม่ลงทำการแข่งขันภายในเวลา 15 นาที จะถูกปรับเป็นแพ้ในรายการแข่งขันนั้นๆ

**9. การประชุมผู้จัดการทีม**

ผู้จัดการทีมหรือผู้แทนต้องเข้าประชุมตามวัน เวลา และสถานที่ที่เจ้าภาพกำหนด และต้องแต่งกายสุภาพเรียบร้อย หากไม่เข้าประชุมตามกำหนดการดังกล่าวข้างต้น ต้องยอมรับ และปฏิบัติตามมติที่ประชุมอย่างไม่มีเงื่อนไข และข้อโต้แย้งใดๆ

**10. การประท้วง**

 ให้ดำเนินการประท้วงตามข้อบังคับคณะกรรมการการจัดการแข่งขัน ฯ

**11. รางวัลการแข่งขัน**

11.1 ชนะเลิศ ได้เหรียญทอง พร้อมเกียรติบัตร

 11.2 รองชนะเลิศอันดับ 1 ได้เหรียญเงิน พร้อมเกียรติบัตร

 11.3 รองชนะเลิศอันดับ 2 ได้เหรียญทองแดง พร้อมเกียรติบัตร (ครองตำแหน่งร่วมกัน)

-------------------------